ટ્રાફિક બ્રાંચના ડીજીપી વિપુલ વિજોયે કહ્યું કે, ‘જ્યાં સુધી નવા વાહનો માટે આવી કોઈ શરત મુકવામાં નહીં આવે ત્યાં સુધી આપણા શહેરોના રસ્તાઓ પર ખડકાતા વાહનો ઓછા થવાની શક્યતા નહીવત્ છે.’ તેમણે કહ્યું કે, ‘આ માટે જ અમે એવી શરત મુકવાનું કહ્યું છે કે જે લોકો નવું વાહન ખરીદે તેમણે રજીસ્ટર કરાવતી વખતે પૂરાવા આપવાના કે ઘરે અને ઓફિસે બંને જગ્યાએ તેમની પાસે વાહન પાર્ક કરવા માટે પૂરતી જગ્યા છે.’